Butiksgruppemøde+onsdag+d.+5+september+2012


 * **Hvornår:** || **Onsdag d. 5 septemer kl. 18.00** ||
 * ** Hvor: ** || ** i butikken, bogcafe-lokalet ** ||
 * ** Kom: ** || Tommy, Lone (Ny), Carsten, Dave, Maiken ||
 * ** Afbud: ** ||  ||
 * Referat**
 * Referat**
 * Referat**
 * Referat**
 * Referat**

Indkøbsgruppen: Kollektivgruppen og Indkøbsgruppen har besluttet en ny procedure, når der leveres mindre, end der er bestilt. Der er en bagatelgrænse på 5 %. Først undersøges, om varerne er leveret til en anden afdeling – og så eventuelt få dem leveret korrekt. Hvis der er for lidt i posen, kan man enten supplere fra løssalg eller betale kontant tilbage. Modtagevagt eller pakkevagt meddeler kassevagten, hvad der mangler. Kassevagten skal sende en mail til økonomigruppen med en opgørelse af værdien af de manglende grøntsager, hvorefter afdelingen vil blive refunderet. (Den mundtlige besked gik også på, at man skulle maile til avleren, hvad der manglede). Vi vil invitere Carsten Lunding til vores næste møde for at få klar besked.

Økonomigruppen: Carsten og Dave har mailet til økonomigruppen, men har ikke fået svar endnu. De skal vide, hvordan man gør – og få adgang til konto mm. Nogle fakturer bliver sendt med posten. Men i hvilken postkasse havner de i? Dave vil undersøge det og skaffe en nøgle til postkassen. Der har været tyveri. Så fremover vil der ikke ligge kontanter (et skilt vil eventuel blive sat op i vinduet herom).

Kommunikationsgruppen: Kim ønsker at trække sig fra butiksgruppen, men vil gerne yde en indsats angående medlemsregistrering mm. Carsten har kontakt med Marie, som måske vil hjælpe. Carsten vil prøve at få Kim og Marie til at udføre det, der skal til, for at Nørrebro afdelingen kan overgå til det nye betalings- og registreringssystem. Vi vil opfordre én fra afdelingen om at melde sig til dels at komme i butiksgruppen og dels kommunikationsgruppen. Det handler om IT.

Løssalgsgruppen: Celie er tovholder i gruppen. Hun sender mails til løssalgsvagter om, hvad de skal. Kl. 16 skal de tælle op, hvor mange tomme poser, der er – og hertil lægge det antal poser, som er løssalgsposer. Kl. 19 skal de så tælle op igen, så man kan se, hvor man poser der er solgt (100 kr.) Penge for salg af poser skal trækkes fra det samlede salg, så man kan se, hvor meget der er solgt i løssalg. En løssalgspose koster enten 200 kr. - eller man afleverer en poser og betaler kun 100 kr.

Stofposer: Vi bruger nu kun stofposer. Man køber en pose i løssalg til 100 kr. Når man skal hente ugens pose, afleverer man en tom pose. Celie køber 3 kasser til poser. Én til løssalg, hvor man køber tomme poser. Én til kassemesterene/pakkevagterne, hvor poserne bruges til ugens pose. Og én til poser, som skal vaskes og/eller repareres. Maiken har en Christiania cykel, så kasserne kan transporteres hjem.

Frugtposer: Vi bruger enten papir eller netposer. Så kan man komme sin frugtpose oven i stofposen med grøntsager. Vi vil gerne bestille ekstra frugtposer til løssalg. Og vi vil gerne have, at indkøbsgruppen udvikler det sådan, at man kan få frugt hver uge.

Arbejdsopgaver: Carsten viser Celie, hvilke hasper hun skal købe. Det skal være til vinduerne. Dave, Carsten og Kim fra hånderværker gruppen vil udføre arbejdet.

Alternativ julefest: Vi vil holde hyggemøde lørdag den 10. november kl. 14-16 – med gløgg, kage og æbleskiver.

Vi vil udsende en nyhedsmail om, hvad der skal ske.

Vi snakkede om vagter. Vi vil hurtigst muligt overgå til det nye betalings- og registreringssystem. Her vil der kunne laves et system, så vi kan se, hvem der er aktive, og hvem, der tager vagter. Der kan så udvikles et system, så man kan få det gule kort, hvis man ikke tager tilstrækkelige med vagter. Og man kan få det røde kort, hvorefter man ikke kan hente fødevarer, før man har tilmeldt sig en vagt. Vi s nakkede om, at der skal være en status beretning i nyhedsbrevet om vagter. Ikke en løftet pegefinger. Men en oversigt, så medlemmerne kan se, i hvilket omfang der er problemer med at tage vagter.

Carsten efterlyste et medlemsmøde. Vi snakkede så om, at vi måske i stedet for skulle lave noget mere festligt, så stemningen blev løftet. Maiken vil spørge Vesterbro, hvad de har gjort.

Vi vil også forsøge at løfte stemningen på fremtidige butiksmøder. Vi besluttede, at møderne skal holdes i butikkens baglokale, hvor der en bogcafé. Møderne skal holdes fra kl. 16-18. Vi skal begynde præcis – og slutte senest kl. 18. Hvis nogen forstyrrer os, siger vi, at vi ikke vil forstyrres; men at folk må finde ud af at løse deres problemer selv – eller læse i manualer eller spørge andre. Og så skal vi have lidt mundgodt – og det sørger Maiken for til næste møde.